Source: http://www.finlex.fi/fi/laki/ajantasa/kumotut/1922/19220267
Timestamp: 2015-07-01 23:10:50+00:00

Document:
Kumottu säädös Uskonnonvapauslaki (kumottu) 267/1922 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 10.11.1922/267 EtusivuLainsäädäntöOikeuskäytäntöViranomaisetValtiosopimuksetHallituksen esityksetJulkaisut
Kokeile myös tarkennettua hakua ja asiasanastoa. Katso ohjeet. Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 10.11.1922/267 Seurattu SDK 781/2015 saakka.
10.11.1922/267	Dokumentin versiot
Uskonnonvapauslaki (kumottu)
Tämä laki on kumoutunut L:lla 6.6.2003/453, joka on voimassa 1.8.2003 alkaen.
Julkista uskonnonharjoitusta varten järjestettäviin tilaisuuksiin sovelletaan kokoontumislain (530/1999) säännöksiä yleisestä kokouksesta, jollei tilaisuus kuulu uskonnollisen yhdyskunnan tunnusomaiseen toimintaan ja sitä järjestetä julkista uskonnonharjoitusta varten yhdyskunnan omissa tai niitä vastaavissa tiloissa.
Jos yksityinen uskonnonharjoitus loukkaa lakia rangaistakoon syyllistä, ellei teko ole muu rikos, josta kovempi rangaistus on säädetty, enintään viidensadan markan sakolla.
Ilmoituksen tehnyt katsotaan eronneeksi, kun kuukausi on kulunut siitä päivästä, jolloin ilmoitus tehtiin. Jos kuitenkin ilmoituksen tehnyt sanotun ajan kuluessa peruuttaa ilmoituksensa, raukeaa eroaminen.
Milloin vanhemmat kuuluvat eri uskontokuntiin tai jompikumpi heistä ei kuulu mihinkään uskontokuntaan, seuraa lapsi siinä kohden äitiä, jolleivät vanhemmat ennen avioliittoon menemistään tai sen jälkeen ole kirjallisesti sopineet, että lapsen on isää seurattava. Jos se vanhemmista, jota lapsi seuraa, kuolee tai menettää kasvattamisoikeutensa, taikka jos vanhempien kesken on tapahtunut avioero, seuraa lapsi, joka ei ole täyttänyt viittätoista vuotta, sitä vanhemmista, joka lasta kasvattaa, jollei tuomioistuin holhoojan, holhouslautakunnan tai lapsen sukulaisen vaatimuksesta toisin määrää. (12.12.1969/767)
Uskontokuntaan kuuluva voi valintansa mukaan joko vannoa valan tai antaa vakuutuksen kunnian ja omantunnon kautta, jollei vakuutuksen antamista ole erikseen säädetty velvoittautumisen ainoaksi muodoksi.
Henkilö, joka ei kuulu mihinkään uskontokuntaan, antaa vakuutuksen kunnian ja omantunnon kautta.
Evankelis-luterilaisen kirkon, ortodoksisen kirkkokunnan tai muun uskonnollisen yhdyskunnan palveluksessa olevalta vaadittavasta valasta tai vakuutuksesta on voimassa, mitä siitä erikseen säädetään tai määrätään.
11 § on kumottu L:lla 4.11.1983/831.
Uskonnollisen yhdyskunnan perustaminen ja oikeudellinen asema
Kun Suomessa asuvat henkilöt tahtovat perustaa uskonnollisen yhdyskunnan, heidän tulee laatia 14 §:ssä tarkoitettu yhdyskuntajärjestys ja tehdä opetusministeriölle kirjallinen ilmoitus yhdyskunnan perustamisesta. (18.6.1993/589)
Yhdyskunnan hallituksen jäsenten enemmistön tulee olla Suomen kansalaisia. Opetusministeriö voi kuitenkin hyväksyä myös hallituksen muunlaisen kokoonpanon, jos yhdyskunnan jäsenten enemmistö koostuu muista kuin Suomen kansalaisista. (18.6.1993/589)
Jos ilmoitetun uskonnollisen yhdyskunnan yhdyskuntajärjestys on laadittu tämän lain säännösten mukaisesti eikä yhdyskunnan uskontunnustus ja uskonnonharjoitusmuoto ole vastoin lakia ja hyviä tapoja ja jos yhdyskunnan sekä siihen kuuluvan seurakunnan hallitus täyttää 15 §:ssä asetetut ehdot, opetusministeriö merkityttää yhdyskunnan ja sen ilmoitetut seurakunnat uskonnollisten yhdyskuntien rekisteriin, jota pidetään väestörekisterikeskuksessa. (18.6.1993/589)
Opetusministeriöllä on oikeus, milloin se katsoo sen tarpeelliseksi, sitä varten määräämällään henkilöllä tarkastuttaa uskonnollisia yhdyskuntia.
Jos uskonnollinen yhdyskunta muuttaa uskontunnustustansa tai uskonnonharjoitusmuotoansa siten, että ne eivät tämän jälkeen vastaa sitä selvitystä, joka on annettu opetusministeriölle, on yhdyskunnan hallituksen ilmoitettava muutos opetusministeriölle. (18.6.1993/589)
Kun yhdyskunnan hallituksen jäsenen toimi joutuu avoimeksi, se on kahden kuukauden kuluessa täytettävä ja ilmoitettava uusi hallituksen jäsen väestörekisterikeskukselle.
Yhdyskunnan hallituksen tulee ilmoittaa uuden seurakunnan perustamisesta, nimestä ja kotipaikasta sekä hallituksen jäsenistä väestörekisterikeskukselle rekisteriin merkitsemistä varten. (18.6.1993/589)
Uskonnollisten yhdyskuntien rekisteriin merkittäväksi hyväksytyt ilmoitukset on julkaistava opetusministeriön määräämällä tavalla.
Jäsenen kuoltua vastaa hänen kuolinpesänsä ainoastaan niistä maksuista, jotka ennen hänen kuolemaansa olivat maksettaviksi joutuneet.
Uskonnollisen yhdyskunnan yhdyskuntajärjestyksensä nojalla jäseniltään kantamat maksut saadaan ulosottaa ilman tuomiota tai päätöstä siinä järjestyksessä kuin verojen perimisestä ulosottotoimin on säädetty. (3.6.1960/269)
HE 48/83, PeVM 9/83, SuVM 34/83
HE 171/85, toisen lvk.miet. 5/85, SuVM 145/85
HE 44/93, HaVM 10/93
Säädöksiä seurattu SDK 781/2015 saakka (julkaistu 23.6.2015).	Päivitetyt säädöstekstit, joissa lakiin tai asetukseen tehdyt muutokset sisältyvät säädöstekstiin.
1 LUKU - Yleisiä määräyksiä1 §2 §3 § 4 §5 § 6 §7 §8 §9 § 10 §11 § 12 §2 LUKU - Uskonnollisen yhdyskunnan perustaminen ja oikeudellinen asema13 §14 §15 §16 §17 § 18 §19 § 20 §21 § 22 §23 §24 §25 §26 §27 §28 §29 §30 §31 §3 LUKU - Erinäisiä määräyksiä32 §33 §34 §Muutossäädösten voimaantulo ja soveltaminen:3.6.1960/269:28.6.1968/422:12.12.1969/767:4.11.1983/831:20.12.1985/1049:18.6.1993/589:22.4.1999/532:
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 10.11.1922/267 Lainsäädäntö

References: tuomioistuin 
 §2
 §3
 § 4
 §5
 § 6
 §7
 §8
 §9
 § 10
 §11
 § 12
 §2
 §14
 §15
 §16
 §17
 § 18
 §19
 § 20
 §21
 § 22
 §23
 §24
 §25
 §26
 §27
 §28
 §29
 §30
 §31
 §3
 §33
 §34